ટ્રાવેલ્સ અને હોસ્પિટાલિટી ઇન્ડસ્ટ્રીમાં નવું વેન્ચર શરુ કરવાનું હોય એટલે સ્વાભાવિક જ આ કંઇક જોખમી છે એવી સેન્સ આવે. સાહસ કરવાનું હોય ત્યારે ફેમિલી એન્ડ ફ્રેન્ડઝ તેમ જ સોસાયટીના પ્રતિભાવ કંઇક તો મળે જ. આ ક્ષેત્ર આપણાં ગુજરાતીઓ માટે કોમનલી નથી જોતાં, તો અંકિતા માટે પણ થોડોક શરુઆતી પ્રતિભાવ એ હતો કે કેવી રીતે કરશો, કોઇ બેકગ્રાઉન્ડ નથી, કેવા માણસો સાથે કામ કરવું પડશે…એવા એવા ઢગલો પ્રશ્નો સામે આવી ગયાં હતાં. જોકે અંકિતાની ક્ષમતા અને તૈયારી જોતાં સપોર્ટ પણ હતો. અંકિતાએ ઓનલાઇન સ્પેસમાં નવી ટેકનોલોજી સાથે કામ કરવાનું હતું. વળી સૌથી વધુ જરુરી એવું તત્વ પણ હાજર હતુઃ દ્રઢ નિર્ણય, કે આ જ કરવું છે. તો પારિવારિક પક્ષે સંપૂર્ણ સહકાર મળ્યો હતો.